Di tsekla, amaru issemras sin n yiberdan iwakken ad d-yeglem (ad d-iweṣṣef) awadem: aglam usrid d uglam arusrid. Ittili uglam d usrid mi ara ilin isalan (abeɛda ɣef uwadem) yettakk-iten-id umsawel qbala mebla tuzzya deg wawal. Ad yefhem umeɣri mi ara yeqqar, lewṣayef n win yettweṣṣfen mebla ugur ameqqran, imi isalen i as-d-ittunefken fell-as llan-d ilmend n usenɛet n uwadem i umeɣri; ittwaweṣṣef-d uwadem akken ad tyissin umeɣri, ad iẓer butilan d wamek immug. Ma yella d aglam arusrid,ittili deg yiferdisen nniḍen n uḍris n tsiwelt neɣ deg uglam n wadeg akked tigawin n uwadem: d afham ara yefhem win yeqqaren lewṣayef n uwadem s lewṣayef n wadeg anda yettili neɣ wayen ixeddem. BELLAL Nurdin yenna-d: Awadem d lɛebd assugnan, id yesnulfa umaru, yettili amzun d amdan n tillawt, nezmer ad as-negg tamagit (laɛmer, timetti-is, tawacult-is amzruy-is ttrebga-is...), daɣen nezmer ad d-nessufeɣ tafekka d tenfsit-is ɛlaḥsab n wayen iɣ-d yettak umaru s teɣzi n uḍris, yezmer ad aɣ tentid yekfa s talɣa tusridt neɣ s talɣa tarusidt2. Iwudam ad naf sin leṣnaf 1 SALḤI Muḥend Akli, Asegzawal Ameẓẓyan n tsekla, Op.cit, p.38.